stanford-oval/wikipedia huggingface dataset:
סכנה ברורה ומיידית
הערות שוליים

↑  Rabban, David, "Clear and Present Danger Test", in The Oxford Companion to the Supreme Court of the United States, p 183, 2005, ISBN 9780195176612
↑  Patterson v. Colorado, 205 U.S. 454 (1907)
↑  Killian, Johnny H.; Costello, George; Thomas, Kenneth R., The Constitution of the United States of America: Analysis and Interpretation, Library of Congress, Government Printing Office, 2005, p. 1093 ISBN 978-0160723797
↑  Schenck v. United States, 249 U.S. 47 (1919).
↑  Dunlap, William V., "National Security and Freedom of Speech", in Finkelman (vol 1), pp 1072–1074.
↑  Killian, pp 1096, 1100.

Currie, David P., The Constitution in the Supreme Court: The Second Century, 1888-1986, Volume 2, University of Chicago Press, 1994, p 269, ISBN 9780226131122.

Konvitz, Milton Ridvad, Fundamental Liberties of a Free People: Religion, Speech, Press, Assembly, Transaction Publishers, 2003, p 304, ISBN 9780765809544.

Eastland, p 47.
↑  Abrams v. United States, 250 U.S. 616 (1919).

The bad tendency test was also used in Frohwerk v. United States, 249 U.S. 204 (1919); Debs v. United States, 249 U.S. 211 (1919); and Schaefer v. United States, 251 U.S. 466 (1920).

See Rabban, David, "Clear and Present Danger Test", in The Oxford Companion to the Supreme Court of the United States, p 183, 2005, ISBN 9780195176612.

^
↑  Gitlow v. New York, 268 U.S. 652 (1925).
↑  Dunlap, William V., "National Security and Freedom of Speech", in Finkelman (vol 1), pp 1072–1074.
↑  Whitney v. California 274 U.S. 357 (1927).
↑  Redish pp 102–104.
Killian, p 1095.
↑  Stromberg v. California, 283 U.S. 359 (1931).
Killian, p 1096.
Another case from that era that used the bad tendency test was Fiske v. Kansas, 274 U.S. 380 (1927).
↑  Thornhill v. Alabama, 310 U.S. 88 (1940).
↑  Antieu, Chester James, Commentaries on the Constitution of the United States, Wm. S. Hein Publishing, 1998, p 219, ISBN 9781575884431. Antieu names Feiner v. New York, 340 U.S. 315 (1951); Chaplinsky v. New Hampshire 315 U.S. 568 (1942); and Kovacs v. Cooper, 335 U.S. 77 (1949).
↑  Dennis v. United States - 341 U.S. 494 (1951) Justia. Retrieved March 20, 2012.
↑  Derrick, Geoffrey J. (2007). "Why the Judiciary Should Protect First Amendment Political Speech During Wartime: The Case for Deliberative Democracy". Lethbridge Undergraduate Research Journal. 2 (1). ISSN 1718-8482. Archived from the original on 2008-04-22.
↑  Tsai, Robert L. (2004). "Fire, Metaphor, and Constitutional Myth-Making". Georgetown Law Journal. 93: 181–239. ISSN 0016-8092.
↑  "Konigsberg v. State Bar of California", 366 U.S. 36 (1961).

Killian, pp 1101–1103.
השופט העליון פרד מ' וינסון אישר מחדש את תחולתה של דוקטרינת "הסכנה הברורה והמיידית" באישור הרשעתו של מנהיג המפלגה הקומוניסטית בארצות הברית, יוג'ין דניס, בשנת 1950.
מפוצלים (סרט)

| --- | --- |

כרזת הסרט
 מבוסס על:  מפוצלים 
 בימוי:  ניל ברגר 
 הופק בידי:  לוסי פישר  פויה שבזיאן  דגלאס ויק
 תסריט:  ורוניקה רות'  איוואן דאורטי  ונסה טיילור
 עריכה:  ריצ'רד פרנסיס-ברוס 
 שחקנים ראשיים:  שיילין וודלי תיאו ג'יימס זואי קרביץ אנסל אלגורט קייט וינסלט ג'יי קורטני מיילס טלר   אשלי ג'אד   טוני גולדווין
 מוזיקה:  Junkie XL
 צילום:  אלווין ה' קוצ'לר 
 מדינה:  ארצות הברית 
 חברת הפקה:  Summit Entertainment, Red Wagon Entertainment 
 חברה מפיצה:  Lionsgate Summit Entertainment
 שיטת הפצה:  וידאו על פי דרישה 
 הקרנת בכורה:  21 במרץ 2014
 משך הקרנה:  139 דק' 
 שפת הסרט:  אנגלית 
 סוגה:  סרט דיסטופי, סרט רומנטי, סרט מבוסס יצירה ספרותית, סרט פוסט-אפוקליפטי, סרט הרפתקאות, סרט פעולה, סרט מתח 
 מקום התרחשות:  שיקגו 
 תקופת התרחשות:  המאה ה-22 
 תקציב:  $85,000,000
 הכנסות:  $288,747,895
 הכנסות באתר מוג'ו:   divergent
 סרטים בסדרה:  מורדים, נאמנים
 divergentthemovie.com
 דף הסרט ב־IMDb
 
מפוצלים (באנגלית: Divergent) הוא סרט מדע בדיוני, פעולה ודרמה אמריקני בבימויו של ניל בורגר, בעל שלושה סרטים (וספרים) המבוסס על עלילת הספר "מפוצלים" שנכתב על ידי ורוניקה רות'. הסרט הופק על ידי לוסי פישר, פויה שבזיאן ודגלאס ויק, והתסריט נכתב על ידי איוואן דאורטי וונסה טיילור. בסרט מככבים שיילין וודלי, תיאו ג'יימס, זואי קרביץ, אנסל אלגורט וקייט וינסלט.
הסרט מתרחש בשיקגו הדיסטופית, הוא יצא לאקרנים ב-21 במרץ 2014 בארצות הברית וב-10 באפריל בישראל. הסרט דורג בראש טבלת שוברי הקופות בארצות הברית בסוף השבוע הראשון להקרנתו, לאחר שהכניס 55 מיליון דולר.
עלילה

בשיקגו העתידנית, החברה מחולקת לחמישה פלגים המבוססים על אופי אישיותם: פלג אוריינות - אנשים חכמים ששואפים לידע בחברה, פלג ידידות - אנשים שרוצים שלום ואהבה בחברה, פלג כנות - אנשים ששואפים לכנות רבה יותר בחברה, פלג הקרבה עצמית - אנשים שמאמינים בהקרבה עצמית ושוויונות מוחלטת ופלג אומץ לב - אנשים שמאמינים בקשיחות ואומץ מוחלט בחברה. כאשר ילדים בחברה מגיעים לגיל 16 הם נבחנים ומקבלים המלצה לאיזה פלג הם הכי מתאימים. בסופו של דבר, הבחירה היא בידי הנערים עצמם והם יכולים להחליט האם ברצונם להישאר בפלג בו גדלו או לערוק לפלג אחר. נערה צעירה בשם ביאטריס מפלג הקרבה עצמית מגלה שהיא "מפוצלת" - כלומר מתאימה ליותר מפלג אחד. הפלגים שהיא מתאימה להם הם אוריינות, אומץ לב והקרבה עצמית. היא מגלה כי זהו מצב מסוכן ביותר וכי חייה יהיו בסכנה במידה והדבר יתגלה.
ביאטריס מחליטה לבחור בפלג אומץ-לב, בנוסף אחיה קיילב מחליט גם הוא לערוק לפלג אוריינות - דבר נדיר ביותר, משפחה שבה שני ילדים עורקים.
כאשר היא מגיעה לפלג היא מחליפה את שמה לטריס במקום ביאטריס ומחליטה להשאיר את עברה מאחור. במשך הזמן בו היא נמצאת בפלג היא מגלה על מזימות, תככים, היא מתאהבת, מוצאת חברים חדשים וגם הרבה אויבים, מותקפת אבל למרות הכל מאושרת.
עלילה > עלילה מורחבת

ביאטריס גדלה בפלג הקרבה עצמית שבו נולדה, וגדלה להיות נערה בת 16, בימים אלו, נערך מבחן ההתאמה לפלגים (שאמור לייחס לך פלג אחד אליו אתה משתייך) ביאטריס מגלה שהיא מפוצלת (מתאימה ליותר מפלג אחד) והבוחנת שלה (טורי, מפלג אומץ לב) שולחת אותה הביתה בעקבות חשש לחייה ומשביעה אותה לשמור על זה בסוד.
ביום הבחירה בו כל ילד רשאי לבחור בפלג אשר חפץ ליבו, ביאטריס מוצאת את עצמה מנסה לבחור בין פלג אומץ לב, לבין פלג הקרבה עצמית. בסופו של דבר היא מחליטה לערוק לפלג אומץ לב ולעזוב את משפחתה. במיוחד בזמן בו פלג הקרבה עצמית ופלג אוריינות ביריבות מתלהטת.
פלג אומץ לב והעריקים שמתמודדים אליו, עוזבים את מתחם הבחירה ורצים אל הרכבות, בקושי רב, ביאטריס מצליחה לעלות על הרכבת, ברגע האחרון. שם היא פוגשת את קריסטינה שערקה מפלג הכנות, שהופכת לחברתה הטובה ביותר. אחרי חצי שעה של נסיעה, כשהרכבת עוד נוסעת, חברי אומץ לב מתחילים לקפוץ מהרכבת אל גג בניין מרובע. קריסטינה וביאטריס סופרות עד שלוש וקופצות אל הבניין בשנייה האחרונה. הנחיתה הייתה קשה וכואבת.
על גג הבניין הם פוגשים את אריק, אחד מחמשת המנהיגים של פלג אומץ לב. הוא מסביר להם שבשביל להגיע אל מתחם אומץ לב, צריך לקפוץ מהבניין בעל מאה הקומות, אל תוך בור. אף אחד לא מתנדב להיות הקופץ הראשון וביאטריס מחליטה לקחת את הסיכון ולהתנדב. אריק מופתע אבל נותן לה לקפוץ. ביאטריס עוצרת את נשימה וקופצת. בסוף הנפילה היא מגלה שנחתה על רשת גדולה. בחור יפה תואר בשם פור מוריד אותה מהרשת. הוא שואל את ביאטריס מה שמה ומזכיר לה שלא תהיה לה הזדמנות לשנות. ביאטריס מחליטה לקצר את שמה לטריס . "הקופצת הראשונה היא טריס!" צועק פור.
בהמשך, טריס פוגשת בחברים חדשים, אויבים חדשים, ומזימות גדולות. היא מתמודדת עם אהבה ועם היותה מפוצלת, היא מגלה אומץ לב וחברות אמת.
הדמויות הראשיות

ביאטריס "טריס" פריור - שיילין וודלי
טוביאס "פור" איטון - תיאו ג'יימס
כיילב פריור - אנסל אלגורט
אריק - ג'יי קורטני
מרכוס איטון - ריי סטיבנסון
ג'נין מתיוס - קייט וינסלט
קריסטינה - זואי קרביץ
פטר - מיילס טלר
נטלי פריור - אשלי ג'אד
אנדרו פריור - טוני גולדווין
וויל - בן-לויד יוז
אל - כריסטיאן מדסן
הפקה > פיתוח

במרץ 2011, Summit Entertainment רכשה את זכויות ההסרטה של הספר וניל בורגר הוכרז כבמאי באוגוסט 2012. בתחילה עמד תקציב הסרט על 40 מיליון דולר אך חברת ההפצה Lionsgate הגדילה אותו ל-80 מיליון דולר, עקב הצלחת הסרט "משחקי הרעב".
הפקה > ליהוק

באוקטובר 2012 הוכרז כי שיילין וודלי תגלם את הדמות הראשית, טריס פריור. במרץ 2013 הוכרז תיאו ג'יימס כמי שלוהק רשמית לגילום טוביאס "פור" איטון.
ליהוקים נוספים הוכרזו במהלך מרץ 2013, בהם ריי סטיבנסון וג'יי קורטני לתפקיד מרכוס איטון ואריק, בהתאמה. קייט וינסלט לוהקה לסרט כבר בינואר 2013 לתפקיד ג'נין מתיוס, כשלראשונה היא תגלם בקולנוע דמות נבלית.
הפקה > צילומים

צילומי הסרט יצאו לדרך בשיקגו, באפריל 2013 והסתיימו ב-16 ביולי אותה שנה. בדומה לאירועי הספר, הצילומים כולם נערכו בשיקגו.
הפקה > פוסט פרודקשן

לאחר שצילומי הסרט הושלמו ב-16 ביולי 2013, החלה עבודת העיבוד על הסרט, שהוקרן ב-IMAX.
הערות שוליים

1 2  מפוצלים, באתר Box Office Mojo
↑  איתמר זהר, הסרט "מפוצלים" בראש טבלת שוברי הקופות בארה"ב, באתר הארץ, 23 במרץ 2014
1 2  חן חדד, עכבר העיר, הצצה: הכוכבת של סנסציית הנעורים הבאה, באתר הארץ, 26 באוגוסט 2013
| "סדרת הספרים מפוצלים" מאת ורוניקה רות'  סדרת הסרטים |
| --- | --- | --- |
| מפוצלים סרט (2014) | מורדים סרט (2015) | נאמנים סרט (2016) |
שחקנים
שיילין וודלי • תיאו ג'יימס • קייט וינסלט • נעמי ווטס
| --- | --- |
בקרת זהויות :  BNE: XX5478148  LCCN: no2014013890  VIAF: 307458305   WorldCat (עם VIAF): 307458305
החתונה של החבר שלי

| --- | --- |

 בימוי:  פי. ג'יי. הוגאן 
 הופק בידי:  ג'רי צוקר רונלד באס גיל נטר פטרישיה וויטצ'ר
 תסריט:  רונאלדו באס 
 עריכה:  גארת' קרייבן ליסה פרוכטמן
 שחקנים ראשיים:  ג'וליה רוברטס דרמוט מלרוני קמרון דיאז רופרט אוורט פיליפ בוסקו מ. אמט וולש רייצ'ל גריפית'ס קארי פרסטון סוזן סאליבן
 מוזיקה:  ג'יימס ניוטון הווארד 
 צילום:  לאסלו קובאץ' 
 מדינה:  ארצות הברית 
 חברת הפקה:  Zucker Brothers Productions
 חברה מפיצה:  TriStar Pictures
 שיטת הפצה:  וידאו על פי דרישה 
 הקרנת בכורה:  20 ביוני 1997
 משך הקרנה:  105 דקות
 שפת הסרט:  אנגלית 
 סוגה:  קומדיה רומנטית 
 מקום התרחשות:  שיקגו 
 תקציב:  38,000,000 $
 הכנסות:  299,288,605 $
 הכנסות באתר מוג'ו:   mybestfriendswedding
 פרסים:  מועמד לפרס אוסקר, 3 מועמדויות לפרס גלובוס הזהב, מועמד לפרס באפט"א
 דף הסרט ב־IMDb
 
החתונה של החבר שלי (באנגלית: My Best Friend's Wedding) הוא סרט קומדיה רומנטית אמריקאי משנת 1997 בבימויו של פי. ג'יי. הוגאן, בכיכובם של ג'וליה רוברטס, דרמוט מלרוני, קמרון דיאז, רופרט אוורט, פיליפ בוסקו, מ. אמט וולש, רייצ'ל גריפיתס, קארי פרסטון וסוזן סאליבן.
הסרט זכה בעיקר לביקורות חיוביות מצד המבקרים, והוא נחשב לאחד משני הסרטים המפורסמים ביותר של ג'וליה רוברטס (השני הוא "אישה יפה" משנת 1990).‏ מבחינה כלכלית, סרט זה היה ל-להיט בקופות הכרטיסים ברחבי העולם והוא אחד הסרטים הרווחיים ביותר של שנת 1997.‏
שיר הפסקול "I Say a Little Prayer (For You)‎", גרסת כיסוי של הזמרת דיאנה קינג זכה לחשיפה משמעותית בסרט עצמו והצליח להגיע אל רשימת בילבורד הוט 100. הפסקול כולל מספר משירי ברט בכרך / האל דייוויד.
תקציר העלילה

ג'וליאן פוטר (ג'וליה רוברטס), מבקרת מסעדות מניו יורק, מקבלת שיחת טלפון מהידיד הוותיק שלה מייקל אוניל (דרמוט מלרוני), שמודיע לה כי בעוד ארבעה ימים הוא יתחתן עם קימי וואלאס (קמרון דיאז), סטודנטית באוניברסיטת שיקגו, בת 20 ממשפחה עשירה. ג'וליאן מודאגת מכך שמייקל יתחתן עם מישהי כל כך לא מתאימה לו, שהוא מכיר במשך תקופת זמן כה קצרה. היא מבינה שהיא מאוהבת במייקל, ויוצאת לשיקגו, נחושה בדעתה לחבל בחתונה שלו.
זמן קצר לאחר הגעתה, ג'וליאן פוגשת בקימי, שמבקשת ממנה להיות שושבינה הכבוד שלה. ג'וליאן מוצאת את עצמה מעמידה פנים כמי שמסייעת בצייתנות בהכנות לקראת החתונה, בזמן בו היא מתכננת בחשאי דרכים למנוע את החתונה מלקרות. היא מנסה לחבל, בקטנה, ביחסים שבין מייקל וקימי - למשל, היא לוקחת את השניים לבר קריוקי לאחר שהיא מגלה שקימי היא זמרת איומה. מאוחר יותר, היא מבקשה מהחבר ההומו שלה ג'ורג' דאונס (רופרט אוורט) שיעמיד פנים שהם מאורסים, בתקווה לגרום למייקל לקנא. לאחר שכל הטקטיקות האלו נכשלות, ג'ורג' משכנע את ג'וליאן להגיד למייקל את האמת - שהיא מאוהבת בו.
בבוקר החתונה, ג'וליאן מתוודה על אהבתה למייקל, ומבקשת ממנו שיתחתן איתה ומנשקת אותו בלהט. קימי מבחינה בכך ובורחת מהמקום, ומייקל רודף אחריה. ג'וליאן מבינה כי מייקל אוהב את קימי, ומתנצלת בפניה. לאחר החתונה, ג'וליאן מברכת את מייקל על נישואיו, ומתנחמת בזרועותיו של ג'ורג'.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| ג'וליה רוברטס | ג'וליאן פוטר | מבקרת מסעדות מניו-יורק, בת 27, רווקה, שמבינה שהיא מאוהבת בחבר הכי טוב שלה |
| דרמוט מלרוני | מייקל אוניל | החבר הכי טוב של ג'וליאן, המאורס לקימי |
| קמרון דיאז | קימי וואלאס | ארוסתו של מייקל |
| רופרט אוורט | ג'ורג' דאונס | הומוסקסואל, העורך של ג'וליאן וחבר טוב שלה |
| פיליפ בוסקו | ולטר וואלאס | אבא של קימי |
| מ. אמט וולש | ג'ו אוניל | אבא של מייקל |
| רייצ'ל גריפית'ס | סמנת'ה ניוהאוס | אחותה של מנדי, שושבינה של קימי |
| קארי פרסטון | מנדי ניוהאוס | אחותה של סמנת'ה, שושבינה של קימי |
| סוזן סאליבן | איזבל וואלאס | אמא של קימי |
| כריסטופר מסטרסון | סקוטי אוניל | אחיו של מייקל |
הפצה > הכנסות ממכירת כרטיסים

בסוף השבוע הראשון בו הסרט עלה לאקרנים לראשונה בארצות הברית, הוא הגיע למקום השני ברשימת הסרטים המכניסים ביותר בצפון אמריקה באותו סוף שבוע, עם הכנסות של בקופות הכרטיסים של 21,678,377 $ (במקום הראשון היה הסרט "באטמן ורובין"). סרט זה נשאר ברשימת עשרת הסרטים המכניסים ביותר בקופות הכרטיסים בארצות הברית במשך 6 שבועות רצופים, ובסופו של דבר הכניס 127,120,029 $ (בתוך ארצות הברית). ברחבי העולם, הסרט הכניס סך כולל של 299,288,605 $, והוא אחד מעשרת הסרטים המכניסים ביותר של שנת 1997 (הן בתוך ארצות הברית בלבד, והן ברחבי העולם).
הפצה > ביקורת

הסרט בכלל, והופעתה של ג'וליה רוברטס בפרט, זכו לשבחים רבים ובעיקר לביקורות חיוביות מצד המבקרים. נכון ליוני 2012, סרט זה מחזיק דירוג של 71% באתר Rotten Tomatoes, עם הדעה הרווחת כי "הודות לביצועיה המקסימים של ג'וליה רוברטס, וספין חתרני על הז'אנר, החתונה של החבר שלי היא קומדיה רומנטית מרעננת ומשעשעת".
מגזין הקולנוע הבריטי טוטאל פילם שיבח את הסרט, והעניק לו ארבעה מתוך חמישה כוכבים, וכתב על רוברטס כי "הנה היא מגרשת את כל הזיכרונות מ (סרטיה) "מרי ריילי" ו"צרות בכותרות", עם הופעה חיה, לא - תוססת. כשהיא מחייכת את אותו חיוך קטלני, מזילה את אותן דמעות מנצחות, מבצעת דיאלוגים חינניים ללא כל מאמץ, רוברטס חזרה למקומה הראוי - לא בתלבושות תקופתיות אפרוריות, אלא כמלכה הסקסית של הצחוקים". כמו כן נכתב כי החתונה של החבר שלי הוא סרט דייטים מושלם, והסרט "מוכיח שרוברטס היא לא גרועה, כפי שכולנו חשבנו שהיא".
פיטר טרוורס (הרולינג סטון) כינה אותו "סרט הדייטים של הקיץ", למרות שמתח ביקורת על התסריט. הוא שיבח את רוברטס וכתב כי היא השקיעה בסרט "את כל-כולה".
ג'ואנה ברי (Radio Times) העניקה לו ארבעה מתוך חמישה כוכבים, וציינה כי "קומדיה נוצצת" זו מסמנת את תחייתה מחדש של הקריירה הקולנועית של ג'וליה רוברטס.
קרול באקלנד (CNN) אמרה כי רוברטס "מאירה את המסך".
פרסים

פרסי הקולנוע של MTV (מועמדויות)
הופעת "פריצת דרך" הטובה ביותר: רופרט אוורט
השחקן הקומי הטוב ביותר: רופרט אוורט
השחקנית הטובה ביותר: ג'וליה רוברטס
פרס גלובוס הזהב (מועמדויות)
הסרט הטוב ביותר - מחזמר או קומדיה
שחקן המשנה הטוב ביותר בסרט קולנוע - רופרט אוורט
השחקנית הטובה ביותר - מחזמר או קומדיה: ג'וליה רוברטס
פרס באפט"א (מועמדויות)
שחקן המשנה הטוב ביותר: רופרט אוורט
פרס אוסקר (מועמדויות)
המוזיקה הטובה ביותר, מחזמר מקורי או קומדיה: ג'יימס ניוטון הווארד
פרס סטלייט (זכייה)
שחקן המשנה הטוב ביותר - מחזמר או קומדיה: רופרט אוורט
פרס סטלייט (מועמדויות)
הסרט הטוב ביותר - מחזמר או קומדיה
השחקנית הטובה ביותר - מחזמר או קומדיה: ג'וליה רוברטס
שחקנית המשנה הטובה ביותר - מחזמר או קומדיה: קמרון דיאז
American Comedy Award (זכייה)
שחקן המשנה המצחיק ביותר בסרט קולנוע: רופרט אוורט
הכרת מכון הסרטים האמריקאי:
מאה שנים... מאה צחוקים - מועמדות
פסקול

הפסקול, אשר שוחרר ב-17 ביוני 1997, ואשר כולל גרסאות כיסוי עדכניות של שירים מוכרים, זכה לשבחים.
"I Say a Little Prayer (For You)‎" - דיאנה קינג
"Wishin' and Hopin'‎" - אני דיפרנקו
"You Don't Know Me‎" - ג'יין ארדן
"Tell Him‎" ‏- The Exciters
"I Just Don't Know What to Do with Myself‎" - ניקי הולנד
"I'll Be Okay‎" - אמנדה מרשל
"The Way You Look Tonight‎" - טוני בנט
"What the World Needs Now Is Love‎" - ג'קי דשאנון
"I'll Never Fall in Love Again‎" - מרי צ'אפין קרפנטר
"Always You‎" - סופי זלמני
"If You Wanna Be Happy‎" - ג'ימי סול
"I Say a Little Prayer (For You)‎" - צוות השחקנים של החתונה של החבר שלי
"‏'Suite From 'My Best Friends Wedding‎" - ג'יימס ניוטון הווארד
| שנה | טבלה | דירוג |
| --- | --- | --- |
| 1997 | טבלת איגוד תעשיית ההקלטות האוסטרלית | 1 |
הערות שוליים

↑  Mandell, Zack (2012-05-18). "Julia Roberts' Romantic Comedy Career Flourishes with Time". Yahoo! Voices. אורכב מ-המקור ב-2013-10-05. נבדק ב-2014-01-07.
↑  "1997 Worldwide Grosses". Box Office Mojo.
↑  My Best Friend's Wedding at Box Office Mojo
↑  "My Best Friend's Wedding". Tv Tropes.
↑  "החתונה של החבר שלי", באתר ביקורות הסרטים Rotten Tomatoes (באנגלית)
↑  "My Best Friend's Wedding". TotalFilm.com. 1997-08-19.
↑  Travers, Peter (1997-06-20). "My Best Friend's Wedding". Rolling Stone.
↑  "My Best Friend's Wedding". Radio Times.
↑  Buckland, Carol (1997-06-24). "Rupert Everett in 'Wedding:' Here comes the star". CNN.
↑  AFI's 100 Years...100 Laughs Nominees
↑  Erlewine, Stephen Thomas. "My Best Friend's Wedding (Original Soundtrack)". AllMusic.
עדן יואל, ‏"החתונה של החבר שלי" הוא סרט בעייתי מאוד, באתר ‏מאקו‏, 10 בפברואר 2019
| --- | --- |
בקרת זהויות :  MusicBrainz release group: 42f561a3-ad79-3a75-b754-198936a404ca
אמיר לוי

| --- | --- |

 לידה:  1 בספטמבר 1969 (בן 55) ירושלים, ישראל 
 מדינה:  ישראל
 השכלה:  האוניברסיטה העברית בירושלים
 תפקיד:  מנכ"ל חברת IBC
 
אמיר לוי (נולד ב-1 בספטמבר 1969) הוא כלכלן ישראלי, המשמש כיו"ר אגד. כיהן בעבר כממונה על התקציבים במשרד האוצר. בנוסף הוא כיהן כמנכ"ל שיכון ובינוי אנרגיה מתחדשת מקבוצת שיכון ובינוי, כמנכ"ל חברת תשתיות התקשורת IBC וכשותף ומנכ"ל בקרן ספרה.
ביוגרפיה

לוי נולד בירושלים, מתגורר כיום במשמר דוד. בצה"ל שירת כקצין בחטיבה 460 של חיל השריון, והשתחרר בדרגת סגן. שירת במילואים כמפקד פלוגה בחטיבה 14 והשתחרר בדרגת רב-סרן (מיל'). בעל תואר ראשון בכלכלה ומדע המדינה ותואר שני בכלכלה, שניהם מהאוניברסיטה העברית בירושלים. משמש מאז שנת 2014 כמרצה באוניברסיטה העברית בירושלים בסוגיות במדיניות מקרו-כלכלית וניתוח שווקים במשק.
בשנת 2017 יצא לארצות הברית לשנת לימודים בבית הספר ע"ש קנדי שבאוניברסיטת הרווארד, שם הוא שימש כעמית מחקר. לאחר חזרתו ארצה המשיך בתפקיד עד שנת 2019. בשנת 2018 שימש כעמית מחקר במכון המחקר האמריקאי ראנד, שמייעץ לממשלות וגופים בינלאומיים בעיצוב תהליכי מדיניות ציבורית. על בסיס עבודתו של צוות ישראלי-אמריקאי בראשות לוי פרסם מכון ראנד נייר עמדה, המציע להקים "רשויות-על" אשר יפעלו למען חיזוק הרשויות המקומיות בישראל.
לוי נמנה עם הוועד המנהל של ארגון מעוז, הבונה רשת מנהיגים לחברה הישראלית בשיתוף גופים ממשלתיים, למען חיזוק החוסן החברתי-כלכלי. לוי נשוי לרותם יהל לוי, מטפלת בדרמה. לשניים ארבעה ילדים. הוא בוגר תנועת הצופים והיה מרכז שבט בירושלים.
קריירה > במגזר הציבורי

בין השנים 1996–1999 שימש כרפרנט תעשייה באגף התקציבים, בין השנים 1999–2002 שימש כרכז תקשורת ותיירות ובין השנים 2002–2006 כיהן כסגן הממונה על התקציבים האחראי על תחום התשתיות.
בשנת 2013 מונה לתפקיד הממונה על התקציבים במשרד האוצר. במסגרת 4 שנות כהונתו קידם שינויים מבניים רבים. בנובמבר 2015 קידם לוי את חקיקת חוק הנומרטור, כלי חישובי למעקב וניהול אחר הוצאות הממשלה העתידיות, אשר הביא לירידה חדה ביחס חוב תוצר. אגף התקציבים בראשותו הוביל את יוזמת חיסכון לכל ילד, שמבטיחה כי כל ילד בישראל יתחיל את חייו הבוגרים עם סכום התחלתי שנחסך עבורו. בנוסף היה לוי ממובילי החלטה 922 של הממשלה לפיתוח כלכלי של אוכלוסיית המיעוטים בארץ, וכן הוביל תוכנית לשילוב חרדים בשוק העבודה.
זכה באות אביר איכות השלטון 2017 בקטגוריית הרשות המבצעת מטעם התנועה לאיכות השלטון.
קריירה > במגזר העסקי

בשנת 2006 כיהן כמנכ"ל שיכון ובינוי אנרגיה מתחדשת שמממנת, מקימה ומפעילה תחנות כוח של אנרגיה מתחדשת בישראל ומחוצה לה.
בשנת 2019 מונה למנכ"ל חברת IBC, חברת תשתיות אינטרנט המבוססת על סיבים אופטיים שבבעלות סלקום, קרן תשתיות ישראל וחברת החשמל. בתקופת כהונתו גייסה החברה 350 מיליון שקל להאצת פריסת התשתיות שלה, במטרה להפוך לשחקן משמעותי בשוק האינטרנט הישראלי. בפברואר 2022 הצטרף לוי כשותף ומנכ"ל בקרן הגידור ספרה. בנובמבר 2024 מונה לתפקיד יו"ר אגד, ביוזמת בעלת השליטה באגד קרן קיסטון.
פרסומים אקדמיים

Does greater public transit access increase employment for the Israeli-Arab Population? A Preliminary Analysis. Diana B. Greenwald, Guy Grossman, Amir Levi. Harvard University, 2018
The Causes and Consequences of Israeli Government Resolution 922: A roadmap to accelerate economic inclusion of Arab communities in Israel. Amir Levi and Daniel Suchi. Harvard University, 2018
Local Government Reform and the Socioeconomic Gap in Israel: Building Toward a New Future. Amir Levi, Tal Wolfson, Steven W. Popper, Shira Efron, Anamarie A. Whitaker, Jennifer J. Li
הערות שוליים

1 2  הממונה על התקציבים אמיר לוי מסיים את תפקידו, באתר וואלה, 2 ביולי 2017
↑  עמיתי הוראה ומורים מן החוץ, בית הספר פדרמן למדיניות ציבורית
1 2  עמרי מילמן, הממונה על התקציבים עובר להרווארד - מי המועמד המוביל להחליפו?, באתר כלכליסט, 2 ביולי 2017
↑  עמירם ברקת, ‏הפער בין הרשויות המקומיות גדל ומגפת הקורונה רק תחריף אותו, באתר גלובס, 17 באוקטובר 2020
↑   מוטי בסוק, הממשלה אישרה את מינויו של אמיר לוי לראש אגף התקציבים באוצר, באתר TheMarker‏, 9 ביוני 2013
↑  אדריאן פילוט, הנומרטור חסך 20 מיליארד שקל מהתחייבויות הממשלה, באתר כלכליסט, 25 במאי 2017
↑   מוטי בסוק, הממונה על התקציבים באוצר: "בתקציב החדש אנחנו רוצים ליצור צמיחה שפירותיה יחלחלו לכולם", באתר TheMarker‏, 6 בדצמבר 2016
↑  לאחר 4 שנים ו-4 שנות תקציב – הממונה על התקציבים, אמיר לוי יסיים תפקידו בסוף החודש, אתר משרד האוצר, 2 ביולי 2017
↑  עמירם ברקת, ‏כך למדו הפוליטיקאים הערבים לעבוד עם פקידי האוצר, באתר גלובס, 22 בספטמבר 2019
↑  אבירי איכות השלטון לשנת 2017, באתר התנועה לאיכות השלטון
↑  אביאור אבו, אמיר לוי מונה למנכ"ל מיזם הסיבים IBC, באתר כלכליסט, 5 בספטמבר 2019
↑  אביאור אבו, נחתמה עסקת מיזם הסיבים: מגדל תלווה ל-IBC סכום של 350 מיליון שקל, באתר כלכליסט, 18 במרץ 2020
↑  גד פרץ, ‏אמיר לוי עוזב את IBC ומצטרף כשותף ומנכ"ל קרנות ספרה, באתר גלובס, 6 בדצמבר 2021
↑  גולן חזני, אמיר לוי, מנכ"ל קרן ספרה, מונה לתפקיד יו"ר אגד, באתר כלכליסט, 25 בספטמבר 2024
| --- | --- |
בקרת זהויות :  NLI: 987009538287905171  VIAF: 29161451442764101565   WorldCat (עם VIAF): 29161451442764101565
עידן תלם

עידן תלם (נולד ב-21 במאי 1999), הידוע בשם ערוץ היוטיוב שלו אינדה גיים (Inde Game), הוא יוטיובר, גיימר, אושיית רשת ושחקן ישראלי. בשנת 2019 פתח חשבון טיקטוק, ונכון למרץ 2025, לחשבון זה כ-942 אלף עוקבים.
ביוגרפיה

תלם נולד בקריית אתא. בגיל שש עבר לזכרון יעקב, ולאחר כחמש שנים עבר עם משפחתו לחיפה. אימו היא לימור מגן-תלם, חברת הכנסת לשעבר מטעם ישראל ביתנו. אביו הוא יריב תלם. יש לו אחות ושלושה אחים למחצה מאביו.
תלם שירת בצה"ל ביחידת תקשורת והסברה בחיל הים בתפקיד אחראי על הרשתות החברתיות של זרוע הים כגון יוטיוב ואינסטגרם. הוא שירת מינואר 2018 עד שנת 2020.
קריירה

תלם החל את פעילותו בקהילת היוטיוב בספטמבר 2016, ופתח את הערוץ שלו בשם "Inde Clash", מכיוון שעיקר הסרטונים שהעלה לערוץ עסקו במשחק הווידאו "Clash Royale".
ב-24 ביולי 2016 העלה את הסרטון הראשון שלו בערוץ על המשחק המוצלח לאותה תקופה, "קלאש רויאל", ומאז העלה סרטונים רבים נוספים על המשחק. בינואר 2017 הרחיב את פעילות הערוץ למשחקים נוספים.
בשנת 2018 הופיע תלם על עטיפת ארטיק PLAY של נסטלה. בארטיק זה ניתנות משימות שצריך לבצע אותן.
ביולי 2019 היה תלם הפרזנטור של מחסני חשמל, במטרה לקדם את תחום הגיימינג במחסני חשמל. בעקבות שיתוף הפעולה, עוצבו תמונות של תלם בסניפים של מחסני חשמל. ביולי 2019 הנחה את כנס הבראול סטארס הגדול ביותר לשנת 2019, שהתרחש בהיכל קבוצת שלמה.
לתלם תוכנית רדיו בשם "מה קורה?" המשודרת ברדיו חיפה שהוא מנחה ביחד עם אור יעקב, שבה הם מארחים זמרים, יוצרים, יוטיוברים ומפורסמים. תוכנית הרדיו התחילה את פעילותה ב-4 ביוני 2020. העונה הראשונה הסתיימה ב-5 בנובמבר 2020.
במאי 2020 הפך תלם לפרזנטור של HOT Gamers, חבילת אינטרנט מיוחדת המתאימה לגיימרים. ב-17 במאי הצטרף כשגריר לעמותת Make A Wish.
בנובמבר 2020 היה בשיתוף פעולה עם Xbox ולקח חלק בהשקה של Xbox Series X. ההשקה נערכה במגדלי עזריאלי שבתל אביב בהנחיתם של בן קיסר ודאני-לי זיסר. הייתה אפשרות (לכל דורש) לצפות בהשקה בלייב שהתרחשה בערוץ ה"יוטיוב" של Xbox ישראל. השידור החי הגיע ל-20,000 צופים באותו הרגע בזמן השידור.
בדצמבר 2020 החל תלם לקחת חלק מספריית Fresh שנמצאת ב-HOT VOD Young, ספריית כוכבי רשת בתשלום, שבה אפשר לראות כל מיני תכנים בלעדיים בכל חודש. באותה השנה קיבל את תפקידו הראשון במשחק, בסרט "פול ספיד", ספין אוף לסרט "פול גז", בתפקיד גל.
בנובמבר 2021 גילם את עצמו בתפקיד אורח בסדרה "לבד בבית" בעונה השנייה של הסדרה, שעלתה בקיץ 2022. ב-5 באפריל 2022 השיק רשמית את המותג "אינדה גיים" והוציא לחנויות אוזניות ייחודיות של עצמו. בנובמבר 2022 הופיע בפסטיגל.
ב-19 ביוני 2023 חשף בסרטון יוטיוב את מוצריו החדשים תחת המותג אינדה גיים, עכבר ופד לעכבר והשיק אותם לחנויות ולאתר הרשמי שלו.
ב-3 באוגוסט 2023 האתר של המוצרים נסגר. ב-15 באוגוסט 2023 פתח תלם חנות פופאפ בקניון עזריאלי שרונה שבתל אביב. ב-21 באוגוסט פתח חנות בעזריאלי הנגב שבבאר שבע.
קריירה > קולנוע וטלוויזיה

| שנה | פרויקט | תפקיד |
| --- | --- | --- |
| 2019 | מה קורה? | עצמו |
| 2021 | פול ספיד | גל |
| 2022 | לבד בבית | עצמו |
| 2023 | רוני ותום | ביריון |
קריירה > מופעים

| שנה | פרויקט | תפקיד |
| --- | --- | --- |
| 2022 | פסטיגל על פסטיגל | עצמו + אינדה גיימרוס |